

**He karanga mō ngā kōharinga mō te rōpū ārahi My Home, My Choice**

Kōrero whakataki

E pūmau ana a Whaikaha ki te mahi ngātahi me te hunga hauā, te Māori me te Kāwanatanga ki te takahuri i te pūnaha tautoko hauātanga kia hāngai ki te kaupapa Tauoranga Pai.

E aro ana te kaupapa mahi o My Home, My Choice ki ngā mahi e hiahiatia ana hei huri i te āhua o te tautoko i ngā tāngata kei roto i ngā ratonga kāinga noho, kia nui ake ngā kōwhiringa me ngā whakahaere i roto i ō rātau ao.

Ko te tikanga o tēnei ko te tautoko i te hunga hauā me ngā tāngata whaikaha Māori kia noho pai rātau i ngā wā katoa, i ngā wāhi katoa, ā, i runga i te whakaaro he kirirarau whai arawātea ki te ako, te mahi, te whiwhi kāinga noho, me te uru mārika ki te hapori.

**Tā Mātau Aronga Mahi Ngātahi**

Ka mahi ngātahi mātau me te hunga hauā, ngā tāngata whaikaha Māori, ngā whānau, nō reira mā ō rātau reo me ō rātau wheako e ārahi ngā huringa.

Ka whai wāhi ki te rōpū mahi:

* ngā mema matua nō Whaikaha. ko Amanda Bleckmann, Tumu Whakarae Tuarua, Te Hoahoa Whakahaere me te Whakarato Mahi, te kaitautāwhi i te kaupapa.
* ngā kaiārahi rongonui a Tā Robert Martin KNZM rāua ko Gary Williams MNZM. He tūranga kaiārahi ō rāua hei whakaruruhau i te kaupapa.
* he rōpū ārahi kei roto ko ngā tāngata whaikaha, ngā tāngata whaikaha Māori, ngā iwi o Te Moananui-a-Kiwa, ngā whānau me ngā kaiwhakarato. Nō te rōpū ārahi te haepapa ki te ārahi i ngā mahi.

**Kaiārahitanga me te Mana Whakahaere**

Ka arahina a My Home, My Choice e ngā wheako o te hunga i noho i roto i ngā ratonga tautoko ā-whare, ngā whakanōhanga hoki/rānei. Mā te kaitautoko o te kaupapa e whakarite ko wai ngā mema o te rōpū ārahi i te taha o ngā whakaruruhau. Ko Gordon Boxall rāua ko Kelly Woolston ngā kaiārahi kaupapa.

E mōhio ana mātau he mea waiwai te rongo i ngā reo o te hapori kia angitu ai a My Home, My Choice. I kōrerorero tahi ngā kaiārahi kaupapa me ngā hononga māngai mō te āhua me te takoto o te rōpū ārahi me te whai i tā rātau tautoko hei toro atu me te kōhari tāngata e tika ana kia whakauru mai. Ka takawaenga haere tonu, ā, me pēhea te tautoko i ngā mema o te rōpū ārahi kia mahi i ā rātau mahi kia rangatira ai, ā, kia nui ai ō rātau reo me ā rātau tirohanga o ō rātau hononga whānui ake.

# Ka whakamōhiotia, ka arahina hoki a My Home, My Choice e:

* te United Nations Convention on the Rights of Persons with Disabilities (UNCRPD)
* ō mātau herenga i raro i Te Tiriti o Waitangi
* ngā mātāpono me te aronga o Tauoranga Pai – [Ngā Mātāpono – Tauoranga Pai](https://www.enablinggoodlives.co.nz/about-egl/egl-approach/principles/)
* ngā akoranga me ngā wheako i tukuna ki te Kōmihana Uiui a te Karauna – Ngā Tūkinotanga i te Hunga E Tiakina
* te pūrongo a Te Rōpū Whakamana i te Tiriti o Waitangi Wai 2575 – Te Uiui i Ngā Ratonga Hauora me Ngā Putanga, me
* Te Rautaki Hauātanga o Aotearoa
* Te Aorerekura National Strategy to Eliminate Family Violence and Sexual Violence (nō Whaikaha te kawenga mō te Mahi 28)

**Te Rōpū Ārahi o te Kaupapa My Home, My Choice**

Kei te whakatūria e Whaikaha tētahi rōpū ārahi ki te whakahaere i ēnei mahi. Mā te rōpū ārahi e whakamōhio te hoahoa, te whakatinanatanga me te arotakenga o te kaupapa. He wheako whaiaro, he pūkenga kaiārahi me ngā mōhio mō te kaupapa ō ngā mema o te rōpū ārahi hei ārahi i ngā mahi me ngā kaupapa matua o te rōpū kaupapa.

Ka utua tēnei tūranga. Ka utua hoki ngā hiahia tomopai pērā i ngā kaiāwhina hui, ngā kaiwhakamāori NZSL.

**Kei roto i te rōpū ārahi ko:**

* Tētahi kaiārahi hauā e matatau ana ki ngā ratonga ā-whare me te mārama pai he aha tētahi kāinga pai, āhuatanga noho pai hoki mō rātau
* He kaiārahi tangata whaikaha Māori e mōhio ana ki Te Tiriti o Waitangi, he matatau ki ngā ratonga manaaki ā-whare me te mārama pai he aha tētahi kāinga pai, āhuatanga noho pai hoki mō ngā tāngata whaikaha Māori me ō rātau whānau
* He kaiārahi nō te hapori hauā o Te Moananui-a-Kiwa e matatau ana ki ngā manaaki ā-whare me te mārama pai he aha tētahi kāinga pai me tētahi āhuatanga noho pai mō te hunga hauā o Te Moananui-a-Kiwa me ō rātau whānau
* He kaiārahi whānau e matatau ana ki ngā manaaki ā-whare me te mārama pai he aha tētahi kāinga pai, āhuatanga noho pai hoki mō rātau
* He kaiārahi nō tētahi whakahaere tuku ratonga ā-whare e tino mātau ana ki te whakarato kāinga pai me ngā āhuatanga noho pai mō te hunga hauā
* He kaiārahi e mātau ana ki te whakatinana i te kaupapa Tauoranga Pai me te whakamana i te hunga hauā kia whai kāinga pai, āhuatanga pai hoki

**Ka tīpakohia ngā mema hei whakarite kei roto i te rōpū ko ngā uara me ngā wheako e whai ake:**

* Kei te paihere ki te matakitenga me ngā mātāpono o te Paiherenga Tauoranga Pai ki te mana ōrite
* E tino matatau ana ki ngā ratonga ā-whare, ngā whakanōhanga hoki/rānei
* E mātau ana ki te aroturuki me te arotake i ngā ratonga ā-whare mai i te hunga hauā tonu, te tirohanga whānau rānei
* Kei te mārama ki Te Tiriti o Waitangi me te ao Māori me te mōhio ki te whakamāori i tēnei ki ngā āhuatanga mahi hou
* He hononga pai ki tētahi hononga whānui ake o te hunga hauā me ngā whānau hoki/rānei.

**He pai tonu kia whai ngā mema o te rōpū ārahi ki ētahi o ēnei e whai ake:**

* He mātau ki te rapu rongoā e hāngai ana ki ngā kaupapa matua o:
  + Ngā hapori o Te Moananui-a-Kiwa
  + Ngā hapori kaiheke me te manene
* He mārama ki ngā hapori LGBTQIA++
* He kaiwhakamahi i ngā whakawhitiwhiti kōrero whakakaurahi, he mārama rānei ki te whakawhitiwhiti kōrero ki te tangata kore kōrero
* He mātau ki te hanga āhuatanga i tua atu i ngā ratonga nohoanga tūturu, e tino hiahia rānei ki te mahi mā ngā tikanga kē
* He mārama ki te whakamaru i tētahi tirohanga e tautoko ana i te tino rangatiratanga
* He mārama ki te whanaketanga hapori.

**He pēhea te mahi a te hātepe tīpako i ngā mema o te Rōpū Ārahi:**

* + Ka arotakengia ngā kōharinga ka tukuna atu
  + Ka whakawhāitihia ngā kaitono
  + Ka whakaritea he uiui mō ngā kaitono ka whakawhāitihia
  + Ka tīpakohia, ka tohua hoki ngā mema o te Rōpū Ārahi.

Ka whakamōhiotia atu ngā kaitono katoa.

**He pēhea te mahi a te rōpū ārahi:**

Ka hui tuihono te rōpū ārahi i ia marama.

Ka wātea mai Ngā Tikanga Ārahi mō te rōpū ārahi i te hui tuatahi.

E tono ana mātau ki ngā mema kia whakawāteahia mai rātau mō te **4 haora i te marama** hei mema. He 2 haora ngā hui (me tētahi whakatā poto), me tētahi rua haora anō i waenga hui mō te pānui, te whakarite mō te hui me te kōrerorero ki ngā hononga. Ka inoi atu pea ki ngā mema mō ngā mōhiohio me ngā tohutohu i waenga hui.

Ka āwhina ngā hui rōpū ārahi e tētahi takawaenga motuhake.

Me pēhea te tono mō Rōpū Ārahi My Home, My Choice:

Ka taea e koe te tono mā te pāwhiri me te whakakī i [tēnei puka](https://www.whaikaha.govt.nz/assets/About-us/My-Home-My-Choice/My-Home-My-Choice-steering-group-nomination-form.docx), ā, e whakarārangi ana i ētahi atu tikanga o te tuku tono mēnā e hiahia ana koe.

Ahakoa te tikanga e kōwhiria ana e koe, tukuna mai ngā kōharinga ki @whaikaha.govt.nz.

Me whakamahi anō i taua īmēra mēnā he pātai anō āu.

Ka kati ngā kōharinga hei te 9am o te Mane 26 Hune 2023.

Ka tū te hui tuatahi a te rōpū ārahi hei te tīmatanga o Hūrae 2023.